CELEX: 52020PC0446
Language: ga
Date: 2020-05-28
Title: Togra le haghaidh RIALACHÁN ÓN gCOMHAIRLE lena leasaítear Rialachán ón gComhairle (AE, EURATOM) Uimh. 1311/2013 lena leagtar síos an creat airgeadais ilbhliantúil do na blianta 2014 go 2020

AN COIMISIÚN EORPACH
            An Bhruiséil,28.5.2020
            COM(2020) 446 final
            2020/0109(APP)
            Togra le haghaidh
            RIALACHÁN ÓN gCOMHAIRLE
            lena leasaítear Rialachán ón gComhairle (AE, EURATOM) Uimh. 1311/2013 lena leagtar síos an creat airgeadais ilbhliantúil do na blianta 2014 go 2020
            
               
         
         
            
               MEABHRÁN MÍNIÚCHÁIN
            
            
            
               1.COMHTHÉACS AN TOGRA
            
            
               Na riachtanais maoinithe le haghaidh infheistíochtaí práinneacha atá ag teacht chun cinn de dheasca na géarchéime, is riachtanais iad nach bhfacthas a leithéid riamh. Is gá, mar sin, freagairt chinntitheach urghnách ag leibhéal an Aontais. Caithfear tús áite a thabhairt do thacaíocht airgeadais i mblianta tosaigh an téarnaimh, blianta atá ríthábhachtach, lena n‑áirítear 2020. Cuideoidh sé sin an bearna a líonadh idir na bearta freagartha tosaigh agus an téarnamh ar bhonn fadtéarmach. Ní mór ollmhéid agus práinn na ndúshlán atá roimh an Aontas a chur san áireamh i bhfairsinge agus i ndearadh an idirghabhála. Tá an Coimisiún ag beartú leas a bhaint as acmhainneacht iomlán bhuiséad an Aontais chun an infheistíocht a shlógadh agus chun tús áite a thabhairt do thacaíocht airgeadais i míonna agus i mblianta tosaigh an téarnaimh, míonna agus blianta atá ríthábhachtach.
            
            
               Le roinnt seachtainí, bhain an Coimisiún leas as solúbthacht iarmhair bhuiséad reatha an Aontais chun gach uile euro a bhí ar fáil a dhíriú ar shaolta a shábháil agus ar shlite beatha a chosaint. Léirigh na bearta sin cumhacht bhuiséad an Aontais chun tacaíocht thráthúil shubstaintiúil a sholáthar do na Ballstáit le linn géarchéime. Rinne na bearta sin solúbthacht bhuiséad an Aontais a ídiú freisin, áfach, rud a chuireann i dtábhacht go bhfuil géarghá le bearta nua a chur i bhfeidhm chun na chéad chéimeanna ríthábhachtacha eile den téarnamh a spreagadh.
            
            
               Is gá, mar sin, athbhreithniú a dhéanamh ar Rialachán ón gComhairle (AE, Euratom) Uimh. 1311/2013 an 2 Nollaig 2013
                  1
                lena leagtar síos an creat airgeadais ilbhliantúil do na blianta 2014 go 2020, chun tús‑ualú tacaíochta airgeadais a cheadú cheana in 2020 a luaithe agus is féidir. Baineann sé sin go háirithe le haon luathriachtanas chun soláthar na hIonstraime um Thacaíocht Sócmhainneachta faoin gCiste Eorpach le haghaidh Infheistíochtaí Straitéiseacha agus an ranníocaíocht ón Aontas le méadú caipitil an Chiste Eorpaigh Infheistíochta 
                  2
                a mhaoiniú, tús‑ualú caiteachais breise ar chomhtháthú faoi REACT‑EU
                  3
               , agus acmhainní méadaithe airgeadais le haghaidh an Chiste Eorpaigh um Fhorbairt Inbhuanaithe
                  4
               .
            
            
               2.EILIMINTÍ DLÍ AN TOGRA
            
            
               
                  Chun infheistíocht a shlógadh agus chun tús áite a thabhairt do thacaíocht airgeadais i míonna agus i mblianta tosaigh an téarnaimh, míonna agus blianta atá ríthábhachtach, foráiltear san athbhreithniú seo méadú ar na huasteorainneacha caiteachais le creat ilbhliantúil 2014-2020 le haghaidh na bliana 2020.
               
               
                  Beartaíonn an Coimisiún na huasteorainneacha le leithreasaí faoi chomhair oibleagáidí a mhéadú le haghaidh na bliana 2020 mar a leanas:
               
            
            
               –an uasteorainn le leithreasaí faoi chomhair oibleagáidí i bhfo‑cheannteideal 1a ‘Iomaíochas don fhás agus do phoist’, méadaítear an uasteorainn sin go leibhéal EUR 25 681 mhilliún (i bpraghsanna 2011);
            
            
               –an uasteorainn le leithreasaí faoi chomhair oibleagáidí i bhfo‑cheannteideal 1b ‘Comhtháthú eacnamaíoch, sóisialta agus críochach’, méadaítear an uasteorainn sin go leibhéal EUR 53 109 milliún (i bpraghsanna 2011);
            
            
               –an uasteorainn le leithreasaí faoi chomhair oibleagáidí i gceannteideal 4 ‘An Eoraip Dhomhanda’, méadaítear an uasteorainn sin go EUR 9 665 mhilliún (i bpraghsanna 2011).
            
            
               
                  Mar thoradh ar na méaduithe atá beartaithe ar uasteorainneacha oibleagáidí, beidh méadú EUR 6 040 milliún ar na riachtanais íocaíochta, atá comhoiriúnach d'uasteorainn bhliantúil íocaíochta 2020 mar a coigeartaíodh é sa choigeartú teicniúil a rinneadh i mBealtaine 2019
                     5
                  . Ar an gcúis sin, ní bheartaíonn an Coimisiún athbhreithniú a dhéanamh ar uasteorainn íocaíochta 2020.
               
               
                  Ba cheart, dá bhrí sin, an Iarscríbhinn a ghabhann le Rialachán (AE, Euratom) Uimh. 1311/2013 a leasú agus an Iarscríbhinn a ghabhann leis an togra seo a chur ina ionad.
               
               
                  De bhun Airteagal 135(2) den Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach
                     6
                  , níor cheart feidhm a bheith ag an Rialachán seo maidir leis an Ríocht Aontaithe a mhéid a bhfuil tionchar aige ar oibleagáidí airgeadais na Ríochta Aontaithe i gcomparáid leis na hoibleagáidí sin ón dáta a tharraing an Ríocht Aontaithe siar as an Aontas.
               
               
            
            
               2020/0109 (APP)
            
            
               Togra le haghaidh
            
            
               RIALACHÁN ÓN gCOMHAIRLE
            
         
         
            
               lena leasaítear Rialachán ón gComhairle (AE, EURATOM) Uimh. 1311/2013 lena leagtar síos an creat airgeadais ilbhliantúil do na blianta 2014 go 2020
            
            
               TÁ COMHAIRLE AN AONTAIS EORPAIGH,
            
            
               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 312 de,
            
            
               Ag féachaint don togra ón gCoimisiún Eorpach,
            
            
               Tar éis dóibh an dréachtghníomh reachtach a chur chuig na parlaimintí náisiúnta,
            
            
               Ag féachaint don toiliú ó Pharlaimint na hEorpa
                  7
               ,
            
            
               Ag gníomhú dóibh i gcomhréir le nós imeachta reachtach speisialta,
            
            
               De bharr an mhéid seo a leanas:
            
            
               (1)Teastaíonn bearta urghnácha de dheasca ráig COVID‑19 agus de dheasca na géarchéime sláinte poiblí agus eacnamaíche a bhaineann leis an ráig. Na riachtanais maoinithe le haghaidh infheistíochtaí práinneacha atá ag teacht chun cinn de dheasca na géarchéime, is riachtanais iad nach bhfacthas a leithéid riamh. Is gá, mar sin, freagairt chinntitheach urghnách ag leibhéal an Aontais, agus caithfear tús áite a thabhairt do thacaíocht airgeadais i mblianta tosaigh an téarnaimh, blianta atá ríthábhachtach, lena n‑áirítear 2020.
            
            
               (2)Is gá riachtanais airgeadais a chumhdach in 2020 trí bhíthin tionscnaimh nua a thugann aghaidh ar an téarnamh. Baineann sé sin leis an Ionstraim um Thacaíocht Sócmhainneachta agus an ranníocaíocht ón Aontas le méadú caipitil an Chiste Eorpaigh Infheistíochta
                  8
               , atreisiú sprioc na hInfheistíochta le haghaidh fáis agus post faoi Chistí Struchtúracha agus Infheistíochta na hEorpa (REACT‑EU)
                  9
               , agus an Ciste Eorpach um Fhorbairt Inbhuanaithe
                  10
               . 
            
            
               (3)Is gá, mar sin, le haghaidh na bliana 2020, na huasteorainneacha le leithreasaí faoi chomhair oibleagáidí atá faoi fho‑cheannteideal 1a, faoi fho‑cheannteideal 1b agus faoi cheannteideal 4 a mhéadú. Ba cheart, dá bhrí sin, an Iarscríbhinn a ghabhann le Rialachán (AE, Euratom) Uimh. 1311/2013 a leasú dá réir.
            
            
               (4)De bhun Airteagal 135(2) den Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach
                  11
               , níor cheart feidhm a bheith ag an Rialachán seo maidir leis an Ríocht Aontaithe a mhéid a bhfuil tionchar aige ar oibleagáidí airgeadais na Ríochta Aontaithe i gcomparáid leis na hoibleagáidí sin ón dáta a tharraing an Ríocht Aontaithe siar as an Aontas. 
            
            
               TAR ÉIS AN RIALACHÁN SEO A GHLACADH:
            
            
               Airteagal 1
            
            
               Cuirtear an téacs a leagtar amach san Iarscríbhinn a ghabhann leis an Rialachán seo in ionad na hIarscríbhinne a ghabhann le Rialachán (AE, Euratom) Uimh. 1311/2013.
            
            
               Airteagal 2
            
            
               Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.
            
            
               Ní mhéadóidh an Rialachán seo oibleagáidí airgeadais na Ríochta Aontaithe i gcomparáid leis na hoibleagáidí a bhí uirthi ar an dáta a tharraing sí siar as an Aontas.
            
            
               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            
            
               Arna dhéanamh sa Bhruiséil,
            
         
         
            
               
                     Thar ceann na Comhairle
               
               
                     An tUachtarán
               
            
         
         
            
                  
                     (1)
                  
                        IO L347, 20.12.2013, lch. 884.
               
               
                  
                     (2)
                  
                        COM(2020)404
               
               
                  
                     (3)
                  
                        COM(2020)451
               
               
                  
                     (4)
                  
                        COM(2020)407
               
               
                  
                     (5)
                  
                        COM(2019)310 final an 15.05.2019
               
               
                  
                     (6)
                  
                        IO L 29, 31.1.2020, lch. 7.
               
               
                  
                     (7)
                  
                        IO C , , lch. .
               
               
                  
                     (8)
                  
                        COM(2020)404, IO C , , lch. .
               
               
                  
                     (9)
                  
                        COM(2020)451, IO C , , lch. .
               
               
                  
                     (10)
                  
                        COM(2020)407, IO C , , lch. .
               
               
                  
                     (11)
                  
                        IO L 29, 31.1.2020, lch. 7.
               
            
      
    ---documentbreak--- 
      
         
               AN COIMISIÚN EORPACH
            An Bhruiséil,28.5.2020
            COM(2020) 446 final
            IARSCRÍBHINN
            a ghabhann leis an
            Togra le haghaidh Rialachán ón gComhairle
            lena leasaítear Rialachán ón gComhairle (AE, EURATOM) Uimh. 1311/2013 lena leagtar síos an creat airgeadais ilbhliantúil do na blianta 2014 go 2020TÁBLA - AN CREAT AIRGEADAIS ILBHLIANTÚIL 2014-2020
            
               
         
         
            
               IARSCRÍBHINN
            
            
            
               AN CREAT AIRGEADAIS ILBHLIANTÚIL (2014-2020)
            
            
                     
                        (EUR milliún - i bpraghsanna 2011)
                     
                  
               
                     
                        LEITHREASAÍ FAOI CHOMHAIR OIBLEAGÁIDÍ
                     
                  
                  
                     
                        2014
                     
                  
                  
                     
                        2015
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        Iomlán 
                        2014-2020
                     
                  
               
                     
                        1. Fás Cliste agus Cuimsitheach
                     
                  
                  
                     
                        49 713
                     
                  
                  
                     
                        72 047
                     
                  
                  
                     
                        62 771
                     
                  
                  
                     
                        65 277
                     
                  
                  
                     
                        66 528
                     
                  
                  
                     
                        68 214
                     
                  
                  
                     
                        78 790
                     
                  
                  
                     
                        463 340
                     
                  
               
                     
                        1a: Iomaíochas don fhás agus do phoist
                     
                  
                  
                     
                        15 605
                     
                  
                  
                     
                        16 321
                     
                  
                  
                     
                        16 726
                     
                  
                  
                     
                        17 693
                     
                  
                  
                     
                        18 490
                     
                  
                  
                     
                        19 700
                     
                  
                  
                     
                        25 681
                     
                  
                  
                     
                        130 216
                     
                  
               
                     
                        1b: Comhtháthú eacnamaíoch, sóisialta agus críochach
                     
                  
                  
                     
                        34 108
                     
                  
                  
                     
                        55 726
                     
                  
                  
                     
                        46 045
                     
                  
                  
                     
                        47 584
                     
                  
                  
                     
                        48 038
                     
                  
                  
                     
                        48 514
                     
                  
                  
                     
                        53 109
                     
                  
                  
                     
                        333 124
                     
                  
               
                     
                        2. Fás Inbhuanaithe: Acmhainní Nádúrtha
                     
                  
                  
                     
                        46 981
                     
                  
                  
                     
                        59 765
                     
                  
                  
                     
                        58 204
                     
                  
                  
                     
                        53 448
                     
                  
                  
                     
                        52 466
                     
                  
                  
                     
                        51 503
                     
                  
                  
                     
                        50 558
                     
                  
                  
                     
                        372 925
                     
                  
               
                     
                        ar a bhfuil: Caiteachas a bhaineann leis an margadh agus íocaíochtaí díreacha
                     
                  
                  
                     
                        41 254
                     
                  
                  
                     
                        40 825
                     
                  
                  
                     
                        39 808
                     
                  
                  
                     
                        39 201
                     
                  
                  
                     
                        38 446
                     
                  
                  
                     
                        37 452
                     
                  
                  
                     
                        36 723
                     
                  
                  
                     
                        273 709
                     
                  
               
                     
                        3. Slándáil agus saoránacht
                     
                  
                  
                     
                        1 637
                     
                  
                  
                     
                        2 269
                     
                  
                  
                     
                        2 306
                     
                  
                  
                     
                        2 289
                     
                  
                  
                     
                        2 312
                     
                  
                  
                     
                        2 391
                     
                  
                  
                     
                        2 469
                     
                  
                  
                     
                        15 673
                     
                  
               
                     
                        4. An Eoraip Dhomhanda
                     
                  
                  
                     
                        7 854
                     
                  
                  
                     
                        8 083
                     
                  
                  
                     
                        8 281
                     
                  
                  
                     
                        8 375
                     
                  
                  
                     
                        8 553
                     
                  
                  
                     
                        8 764
                     
                  
                  
                     
                        9 665
                     
                  
                  
                     
                        59 575
                     
                  
               
                     
                        5. Riarachán 
                     
                  
                  
                     
                        8 218
                     
                  
                  
                     
                        8 385
                     
                  
                  
                     
                        8 589
                     
                  
                  
                     
                        8 807
                     
                  
                  
                     
                        9 007
                     
                  
                  
                     
                        9 206
                     
                  
                  
                     
                        9 417
                     
                  
                  
                     
                        61 629
                     
                  
               
                     
                        ar a bhfuil: Caiteachas riaracháin na n-institiúidí
                     
                  
                  
                     
                        6 649
                     
                  
                  
                     
                        6 791
                     
                  
                  
                     
                        6 955
                     
                  
                  
                     
                        7 110
                     
                  
                  
                     
                        7 278
                     
                  
                  
                     
                        7 425
                     
                  
                  
                     
                        7 590
                     
                  
                  
                     
                        49.798
                     
                  
               
                     
                        6. Cúiteamh 
                     
                  
                  
                     
                        27
                     
                  
                  
                     
                        0
                     
                  
                  
                     
                        0
                     
                  
                  
                     
                        0
                     
                  
                  
                     
                        0
                     
                  
                  
                     
                        0
                     
                  
                  
                     
                        0
                     
                  
                  
                     
                        27
                     
                  
               
                     
                        IOMLÁN NA LEITHREASAÍ FAOI CHOMHAIR OIBLEAGÁIDÍ
                     
                  
                  
                     
                        114 430
                     
                  
                  
                     
                        150 549
                     
                  
                  
                     
                        140 151
                     
                  
                  
                     
                        138 196
                     
                  
                  
                     
                        138 866
                     
                  
                  
                     
                        140 078
                     
                  
                  
                     
                        150 899
                     
                  
                  
                     
                        973 169
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        IOMLÁN NA LEITHREASAÍ FAOI CHOMHAIR ÍOCAÍOCHTA
                     
                  
                  
                     
                        127 932
                     
                  
                  
                     
                        130 003
                     
                  
                  
                     
                        118 374
                     
                  
                  
                     
                        112 322
                     
                  
                  
                     
                        134 376
                     
                  
                  
                     
                        142 285
                     
                  
                  
                     
                        144 274
                     
                  
                  
                     
                        909 566